alexandrainst/scandi-wiki huggingface dataset:
Lahellefjorden

Lahellefjorden er ein liten fjordarm i Tønsbergfjorden i Vestfold og Telemark. Han strekker seg om lag 3 km frå innløpet mellom Nattholmen og øya Møyern og innover til Lahelle i Sandefjord kommune.

Fjordar i Vestfold og Telemark
Geografi i Sandefjord
Vestfjorden ved Nøtterøy

For andre fjordar med same namn, sjå Vestfjorden.

Vestfjorden er den inste delen av Tønsbergfjorden som ligg mellom Færder kommune i aust og Sandefjord kommune i vest. Han strekkjer seg om lag 6 km nordover frå Trælsodden, som skil Vestfjorden frå Melsombukta, og nordover til Ramdal på Nøtterøy, der den vestlege enden av Kanalen i Tønsberg startar. Den inste delen av Tønsbergfjorden, det vesle bassenget nord for Vestfjorden, heiter Byfjorden.

Kjelder 

Fjordar i Vestfold og Telemark
Geografi i Færder
Geografi i Sandefjord
Mefjorden i Vestfold

Mefjorden er ein liten fjord i Sandefjord kommune. Han ligg mellom Østerøya og Vesterøya. Han strekker seg om lag 8 km frå Lyngholmane i sør til Kastetskogen i nord. Fjorden er forholdsvis smal, litt over 1 km ved innløpet og elles stort sett mellom 250 og 500 meter brei. Det ligg fleire holmar og skjer i fjorden og dei største av desse finn ein inst i fjorden der Storholmen er aller størst.

Fjordar i Vestfold og Telemark
Geografi i Sandefjord
Mefjorden

Mefjorden er namnet på fleire fjordar i Noreg:

 Mefjorden på Magerøya i Nordkapp kommune. 
 Mefjorden på Sørøya i Hammerfest kommune. 
 Mefjorden på Senja i Berg kommune. 
 Mefjorden i Vestfold i Sandefjord kommune. 

Fjordar i Noreg
Sandefjordsfjorden

Sandefjordsfjorden, uoffisielt òg Sandefjorden, er ein fjord i Sandefjord kommune. Han ligg vest for Vesterøya og strekker seg om lag 10 km inn mot byen Sandefjord som ligg inst i fjorden, og som fjorden er kalla opp etter. 

Innløpet til fjorden er mellom Holtskjæra i aust og Kjerringholmane i vest, og i den ytre delen av fjorden grenser han til Larvik kommune i vest. 

Av viker og bukter i fjorden finn ein Folehavna, Håkarvika, Rørvika, Slottsvika og Korsvika. 

I 2006 var det ein diskusjon i byen om ein skulle kutte ned namnet til berre «Sandefjorden» då ein politikar syntest det vart litt «smør på flesk» med Sandefjordsfjorden. Men det vart ikkje byta namn og fjorden har framleis det opphavlege namnet sitt.

Kjelder

Fjordar i Vestfold og Telemark
Geografi i Sandefjord
Viksfjorden

Viksfjorden er ein liten fjordarm til Larviksfjorden i Larvik kommune. Han har innløp mellom Malmøya og Hummerberget ved Rekkevik og strekker seg om lag 7 km nordaustover forbi Vikerøya. Vikerøya deler Viksfjorden i to og den vestlege delen heiter Kolladjupet, medan den nordlege delen heiter Varillfjorden. Varillfjorden har ei lengd på om lag 2 km og på det smalaste er han berre om lag 50 meter brei mellom Vikerøya og fastlandet.

Fjordar i Larvik
Larviksfjorden

Larviksfjorden er ein 7 km lang fjord som strekkjer seg frå linja Stavernodden fyr – Malmøya og inn til Larvik med Batteristranda heilt inst. Viksfjorden er ein 7 km lang sidefjord som strekkjer seg på nordsida av Malmøya og nordaustover mot Vikerøya. Langs vestsida av fjorden går den 5 km lange turstien «Fjordstien». 

Geologisk sett er Farrisvatnet ei fortsetjing av Larviksfjorden. Vatnet ligg 22 moh og er vel 20 km langt. Farriseidet er ein del av raet frå siste istid som har demd opp vatnet.

Numedalslågen som er den fjerde beste lakseelva i Noreg munnar ut i Larviksfjorden. Ho var tidlegare ei viktig fløtingselv og utskiping og produksjon av trelast har vore ei viktig næring i områda rundt Larviksfjorden, som t.d. Agnes. 

Farriselva er 900 meter lang og renn ut i Larviksfjorden. Elva og fjorden var viktige føresetnader det første sagbruket vart oppretta i 1539. Larviksfjorden og områda omkring er eit særs godt døme på korleis fjord og elvar saman skapt føresetnad for busetnad og utkomme i uminnelege tider. 

Både i seglskutetida og då dei første dampbåtane kom var òg dei ytre delane av fjorden viktige. Rundt 1750 vart det oppretta flåtestasjon i Stavern. Det første dampskipet i Noreg gjekk frå Stavern i 1827. I dag har Larvik daglege rutebåtsamband med Hirtshals i Danmark.

Langs fjorden er det ei rekkje fine badeplassar og sandstrender, som Hvittensand, Karistranda, Batteristranda, Rødbergstranda og Lillevikstranda. Det finst òg fleire gode hamneplassar for fritidsbåtar.

Kjelder 
 Denne artikkelen bygger på «Larviksfjorden» frå , den . 
 

Fjordar i Larvik
Naverfjorden

Naverfjorden er ein liten fjord i Larvik kommune i Vestfold og Telemark. Han har innløp frå Skagerrak og strekker seg 2 km nordover. Tettstaden Anvik ligg på vestsida av fjorden. Det ligg fleire campingplassar langs Naverfjorden, mellom anna Stretere camping.

Fjordar i Larvik
Ødegardsfjorden

Ødegardsfjorden,  Ødegårdsfjorden, er ein liten fjord i Larvik kommune i Vestfold og Telemark. Han strekker seg ikkje meir enn i underkant av ein kilometer nordover frå Skagerrak og er meir for ei bukt å rekne. Vest for Ødegardsfjorden ligg Trafjorden og i aust ligg Naverfjorden.

Kjelder 

Fjordar i Larvik
Trafjorden

Trafjorden er ein liten fjord i Larvik kommune i Vestfold og Telemark. Fjorden er meir for ei smal bukt å rekne og er ikkje meir enn om lag 750 meter lang. Inst i fjorden ligg feriestaden «Kinnsbakken feriehjem». Kinnhalvøya ligg mellom Trafjorden og Hummarbakkfjorden i vest og utgjer eit naturreservat med svartorskog i tillegg til fleire lokalt utryddingstrua planteartar

Fotnotar 

Fjordar i Larvik
Hummarbakkfjorden

Hummarbakkfjorden er ein fjord i Larvik kommune i Vestfold og Telemark. Han er kalla opp etter Hummarbakk som ligg på austsida av fjorden. Innløpet til Hummarbakkfjorden ligg mellom Kinnhalvøya med Trafjorden på andre sida og Varden. Fjorden er om lag 1,5 km lang og det ligg tre campingplasser langs strandlinja, ein heilt i botn og to langs vestsida.

Fjordar i Larvik
Mørjefjorden

Mørjefjorden er ein fjord i innseglinga til Grenland, på grensa mellom kommunane Porsgrunn og Larvik i Vestfold og Telemark. Han er 4,5 km lang, og strekkjer seg frå vestsida av Mølen i nærleiken av Helgeroa og inn til Sildevika ved Mørje. Håøya ligg på austsida av den ytre delen av fjorden. På andre sida av Håøya ligg Langangsfjorden. 

Etter Snorre sine forteljingar kan det sjå ut som det var her Olav den heilage i det store sjøslaget ved Nesjar sigra over Svein Håkonsson Ladejarl palmesøndag i 1016.

Kjelder
Denne artikkelen bygger på «Mørjefjorden» frå ,  den  22. februar 2008.  
 

Fjordar i Vestfold og Telemark
Geografi i Porsgrunn
Fjordar i Larvik
Langangsfjorden

Langangsfjorden er ein fjord i Porsgrunn kommune i Vestfold og Telemark. Han strekker seg 10 km frå mellom Siktesøya og Håøya inn til tettstaden Langangen. Den største øya i fjorden er Bukkøya.

Vrangsund går på nordsida av Håøya og inn til Mørjefjorden i aust. På andre sida av Sikteøya ligg Langesundsfjorden, lenger nord grenser Langangsfjorden i Ormerfjorden.

Fjordar i Vestfold og Telemark
Geografi i Porsgrunn
Ormerfjorden

Ormerfjorden eller Ormefjorden er ein liten fjord i Porsgrunn kommune i Vestfold og Telemark. Han er om lag 5 km lang og har innløp frå Langangsfjorden, som går nordover parallelt til Ormerfjorden. I vest har Ormerfjorden samband til Eidangerfjorden via Ulesund og Løvøysundet.

Den største øya i denne fjorden er Løvøya, som er skilt frå Sandøya av det smale Løvøysundet.

Kjelder 
 Denne artikkelen bygger på «Ormefjorden» frå , den . 

Fjordar i Vestfold og Telemark
Geografi i Porsgrunn
Langesundsfjorden

Langesundsfjorden eller Breviksfjorden er eit fjordstykke mellom øyane Sandøya, Bjørkøya og Siktesøya i Porsgrunn kommune og fastlandet i Bamble kommune, begge i Telemark-området i Vestfold og Telemark fylke. Fjordstykket strekkjer seg om lag 5 km frå sundet Langesund og inn til Brevik, der han deler seg i Frierfjorden og Eidangerfjorden. I mellomalderen var namnet på denne fjorden Grenmarr, etter folkeslaget grœnir ‘grener’, som heldt til her i Grenland / Grœnland, og marr, som er norrønt for hav eller sjø. Seinare, til langt ut på 1700-talet, vart heile strekninga frå Langesundgapet og opp til Skien kalla «Langesundfjorden».

Kjelder
Denne artikkelen bygger på «Breviksfjorden» frå , den 22. februar 2008.

Fjordar i Bamble
Eidangerfjorden

Eidangerfjorden er ein fjord i Porsgrunn kommune i Vestfold og Telemark. Han er 6 km lang, og strekkjer seg frå mellom Brevik og Sandøya, inn i Eidanger, til Nystrand. Den største øya er Kattøya inst i fjorden, ved camping- og badeplassen Olavsberget. Ved Nystrand ligg òg den landfaste Kotøya, som høyrer til «løpedronninga» Ingrid Kristiansen.

På austsida av fjorden finst fleire kommunale badeplassar, m.a. Seivall, Brønnstadbukta og Røra (Skien kommune).
Ytst i fjorden, ved Brevik, finst utskipingshamn for sementfabrikken Norcem. Lenger inne, på vestsida, ligg tettstaden Heistad med Heistadstranda, og fleire mindre friområde.

Kjelder 
 Denne artikkelen bygger på «Eidangerfjorden» frå , den . 
 

Fjordar i Vestfold og Telemark
Geografi i Porsgrunn
Frierfjorden

Frierfjorden er den lengste fjorden i Vestfold og Telemark. Han ligg i Grenland, har innløp mellom Brevik og Stathelle og strekkjer seg 15 km inn til munningen av Porsgrunnselva. Ved munningen av Porsgrunnselva strekkjer Gunnekleivfjorden seg søraustover på nordsida av Herøya. Lenger vest går ein annan fjordarm kalla Vollsfjorden seg vestover mot Rambekk. Namnet «Frier» kjem truleg frå norrønt språk og tyder 'den vakre'.

Innløpet, kalla «Strømmen» eller «Breviksstrømmen», er om lag 300 m breitt og vert kryssa av Breviksbrua. Litt lenger inne vert fjorden kryssa av av den nyare Grenlandsbrua (E18), som er den høgaste skråkabelbrua i Noreg. 

Frierfjorden har stor skipstrafikk, mellom anna til Rafnes i Bamble kommune, Norsk Hydro i Porsgrunn kommune og, fram til nedlegginga i 2006, til Union i Skien.

Tidlegare var magnesiumfabrikken på Herøya ein av dei største punktkjeldene i verda for utslepp av dioksin, noko som førte til kraftig forureining av Frierfjorden. Hydro sin magnesiumfabrikk på Herøya slapp i perioden fram til 1990 ut like mykje dioksin som samtlege kjelder i heile Sverige.

Kjelder
Denne artikkelen bygger på «Frierfjorden» frå ,  den .   

Fjordar i Vestfold og Telemark
Geografi i Porsgrunn
Fjordar i Bamble
Vollsfjorden

Vollsfjorden er ein liten fjordarm av Frierfjorden mellom Skien kommune i nord og Bamble kommune i sør. Fjorden strekkjer seg 3 km inn frå innløpet mellom Flakvarp i Skien og Herre i Bamble og innover mot Rambekk og Vold. Den største øya i fjorden heiter Langøy. 

Fjordar i Vestfold og Telemark
Fjordar i Bamble
Geografi i Skien
Gunnekleivfjorden

Gunnekleivfjorden er ein liten fjordarm av Frierfjorden i Porsgrunn kommune i Vestfold og Telemark. Vestsida av fjorden består av den opphavlege halvøya Herøya, med Norsk Hydro sitt fabrikkanlegg, medan austsida høyrer til Skrapekleiv, ein del av bydelen Herøya i Porsgrunn. Fjorden har ei lengd på om lag 2 km. 

Gunnekleivfjorden sitt naturlege innløp er mot nord, der Porsgrunnselva munnar ut i Frierfjorden, men for lystbåttrafikken blei det i 1954 bygd ein kanal sør i fjorden, Herøyakanalen, som gjennom ein tunell munnar ut nedanfor fabrikkanlegga i Frierfjorden.

Kjelder 
 Denne artikkelen bygger på «Gunneklevfjorden» frå , den . 
 

Fjordar i Vestfold og Telemark
Geografi i Porsgrunn
Rognsfjorden

Rognsfjorden er ein fjord i Bamble kommune i Vestfold og Telemark. Fjorden ligg vest i Langesundsbukta, ytst i innseglinga til Grenland. Han strekkjer seg om lag 3 km frå Langsundtangen og inn til Rognstranda. 

Frå Rognsfjorden strekkjer Åbyfjorden seg vestover mot munningen til Åbyelva. 

Inst i Rognsfjorden finst ein større campingplass, elles består området rundt fjorden stort sett av fritidsbustader.

Kjelder
Delar av denne artikkelen bygger på «Rognsfjorden» frå ,  den .  

Fjordar i Bamble
Åbyfjorden

Åbyfjorden er ein liten fjord i Bamble kommune i Vestfold og Telemark. Han er om lag 3 km lang og har innløp frå den større Rognsfjorden som ligg ytst i Langesundsbukta. Åbyfjorden strekkjer seg inn til Åbyelva ved Åby, og den største øya i denne vesle fjorden er Skokleøya. Vinjestranda ligg òg inne i fjorden. 

Ytst på nordsida av fjorden ligg eit av Norsk Hydro sine største hytteområde; «Hydrostranda».

Kjelder
Delar av denne artikkelen bygger på «Åbyfjorden» frå ,  den 22. februar 2008.  

Fjordar i Bamble
Brevikstrandfjorden

Brevikstrandfjorden er ein liten fjord i Bamble kommune. Han strekkjer seg 2 km frå Lilleatlanteren ved øya Kråka og nordover mot Brevikstranda, som har gjeve namn til fjorden.

Kjelder 
 
 

Fjordar i Bamble
Melbyfjorden

Melbyfjorden er ein liten fjord i Bamble kommune i Vestfold og Telemark. Han strekkjer seg litt over 2 km frå Lilleatlanteren ved innløpet til Brevikstrandfjorden og sørvestover mot Kjønnøya. Melby, som har gjeve namn til fjorden, ligg på fastlandet like nord for fjorden. På andre sida av Kjønnøya ligg Trosbyfjorden. 

Havneholmane ligg i Melbyfjorden og er ein del av Skjergardsparken i Bamble. Her ligg det fleire forankringsstader for småbåtar.

Fjordar i Bamble
Trosbyfjorden

Trosbyfjorden er ein liten fjord heilt sør i Bamble kommune. Han strekkjer seg litt over 2 km frå innløpet mellom Kjønnøya og Rødlandet på fastlandet og inn til Trosby. 

I vestlege delar av fjorden ligg Sandvika og Sekkekilen. Her låg det truleg ei kaparhamn (sjørøvarhamn) for norske kaparskip under napoleonskrigane på byrjinga av 1800-talet. På denne tida var Danmark-Noreg alliert med Frankrike og svenske og britiske skip hadde danna blokkader langs norskekysten. Rike familiar finansierte då bygging av norske kaparskip for å gå til åtak på svenske og britiske handelsskip i Skagerrak og Nordsjøen. Hamna i Trosbyfjorden hadde trestokkar under vassoverflata for å hindre fiendtlege skip i nå inn i fjorden.

Fotnotar 

Fjordar i Bamble
Eksefjorden

Eksefjorden er ein fjord langs grensa mellom kommunane Bamble og Kragerø i Vestfold og Telemark. Fjorden strekk 6 km frå Mosholmen og Askholmane og austover nord for Langøy. I vest går Eksefjorden over i Fossingfjorden.

Kjelder 
 
 

Fjordar i Vestfold og Telemark
Fjordar i Bamble
Geografi i Kragerø
Fossingfjorden

Fossingfjorden er ein fjord i kommunane Bamble og Kragerø i Vestfold og Telemark. Han har innløp frå Eksefjorden og 3 km innover mot Fossing. Om lag halvvegs i fjorden går ein arm sørover på vestsida av halvøya Stavnes, som er eit naturreservat.

Fjordar i Vestfold og Telemark
Geografi i Kragerø
Fjordar i Bamble
Penza oblast

Penza oblast, (russisk Пензенская область) er ein provins i Russland og eit av føderasjonssubjekta i den russiske føderasjonen. Hovudstaden er Penza, arealet er 43 200 km² og innbyggjartalet er 1 386 200 (2010).

Demografi 
Den einaste store byen er Penza (517 300 ibuarar). 

Det store fleirtalet av folket er etniske russarar. Ved folketeljinga i 2010 var den etniske samansetjinga:
 Russarar: 84,1 %
 Tatarar: 6,2 %
 Mordvinar: 4,0 %

Fotnotar

Bakgrunnsstoff 
 Penza oblast sine nettsider  [[språkikon|ru}}
 Artikkel frå NUPI 
 Artikkel frå Kommersant 

Russiske føderasjonssubjekt
Kjøpmannsfjorden

Kjøpmannsfjorden er ein fjord i Kragerø kommune mellom øyane Gumøy og Langøy i aust og Bærøy og Borteid. Fjorden har ei lengd på litt meir enn 4 km frå Sauøya i sør til Halsekilen i nord. Halsekilen går vestover mot Eksefjorden.

Fjordar i Vestfold og Telemark
Geografi i Kragerø
Hellefjorden

Hellefjorden er namnet på fleire fjordar i Noreg: 

 Hellefjorden i Hammerfest kommune. 
 Hellefjorden i Flora kommune. 
 Hellefjorden i Mandal kommune. 
 Hellefjorden i Kragerø kommune. 

Fjordar i Noreg
Hellefjorden i Kragerø

Hellefjorden  er ein fjord i Kragerø kommune nord for Landtangen og sjølve Kragerø. Fjorden har ei lengd på litt over 4 km og det meste av lengda går frå nordaust til sørvest og endar opp ved Arøsvingen. Nordbø ligg på nordsida av fjorden. 

Fjordar i Vestfold og Telemark
Geografi i Kragerø
Kragerøfjorden

Kragerøfjorden er ein fjord i Kragerø kommune som er hovudseglingsleia inn mot sjølve Kragerø. Vestre Rauane og Sjursholmane ligg i innløpet av fjorden som strekkjer seg om lag 8 km nordover mot Kragerø og Tåtøy. Vidare frå Tåtøy held fjorden fram som Kilsfjorden.

Fjordar i Vestfold og Telemark
Geografi i Kragerø
Kilsfjorden

Kilsfjorden er namnet på to fjordar og ein innsjø i Noreg: 

 Kilsfjorden er ein fjord i Volda kommune i Møre og Romsdal
 Kilsfjorden er ein fjord i Kragerø kommune i Telemark
 Kilsfjorden er ein innsjø i Tinn kommune i Telemark

Fjordar i Noreg
Innsjøar i Noreg
Kilsfjorden i Kragerø

Kilsfjorden er ein fjord i Kragerø kommune i Vestfold og Telemark som er ei fortsetjing frå Kragerøfjorden med innløp ved sjølve Kragerø og Tåtøya. Fjorden strekkjer seg frå aust mot vest og vert breiare og breiare jo lenger inn ein kjem. Han endar opp i to armar, ein som strekkjer seg 7 km nordvestover mot Kil og ein som strekkjer seg 7 km sørvestover mot Kjølebrønn.

Fjordar i Vestfold og Telemark
Geografi i Kragerø
Stølefjorden

Stølefjorden er ein fjord heilt sør i Kragerø kommune. Han har innløp ved Fengesholmen og ligg vest for Stanggapet. Han strekker seg 4 km vestover i området nord for Portør. Fjorden held fram som Haslumkilen som endar opp ved Levang. Heile dette sjøområdet har ei lengd på om lag 7 km.

Fjordar i Vestfold og Telemark
Geografi i Kragerø
Sellanrå turisthytte

Sellanrå turisthytte er ei hytte i Nordmarka i Oslo kommune. Hytta blir drive av Friluftsklubben og er den einaste turisthytta i Nordmarka som har forsyningar og proviant i tillegg til overnatting.

Hytta var bygd til arbeiderforeininga ved Tiedemanns Tobaksfabrik. Namnet Sellanrå er henta frå Knut Hamsun sin roman Markens Grøde. Hytta er no eigd av Ferd, men Friluftsklubben leiger hytta for kr. 0,- per år mot å halde ho ved like.

Sellanrå ligg på Raudløkkollen i «Maridalsalpane» nord for Maridalsvatnet i Nordmarka.
Greiast kjem ein til Sellanrå frå Skar i Maridalen, via umerka sti mellom Øyungskollen og Furumokollen til Sellanrå. Alternativt kjem ein til hytta frå Movatn via garden Tømte. Sellanrå ligg 460 meter over havet, på toppen av ein ås og har utsyn mot vest og nord. Ein ser Jonsknuten, Gaustatoppen og Norefjell på ein klår dag. 

Kven som helst kan overnatte på hytta, men ein må tinge henne og folk som ikkje er medlemmer av Friluftsklubben må betale eit depositum for å få nøkkel.

Bakgrunnsstoff 
Sellanrå turisthytte 

Nordmarka
Turisthytter i Oslo
Friluftsklubben i Oslo

Friluftsklubben i Oslo er ei foreining til fremme av frilufsliv. Klubben arrangerer turar som er opne for alle. Dei fleste turane er dagsturar i skogane rundt hovudstaden. Det blir også arrangert lengre turar i andre område som Skrimfjell, Sunnmørsalpane, Rondane og Jotunheimen. Turar går heile året og nær kvar helg. Friluftsklubben har også hyttedrift. Friluftsklubben er ein upolitisk og sjølvstendig organisasjon og er ikkje tilslutta Skiforeningen eller Den Norske Turistforening. Klubben gjev ut bladet "Friluft". Foreininga mottar inga offentleg stønad. I motsetning til Den Norske Turistforening og Skiforeningen blir Friluftsklubben drive heilt på dugnad.

Medlemsmøte 
Til medlemsmøta i klubben blir det ofte invitert foredragsholdere som snakkar om ulike aspekt ved friluftsliv, også utover Nordmarka. Ein har hatt foredrag om bestiging av Kilimanjaro, Arne Hjeltnes har halde foredrag om Gutta på tur og Ragnar Lien "prikken" har fortalt om skitur til Nordpolen.

Hytter 
Friluftsklubben driv desse hyttene i Oslomarka:

 Solstua turisthytte, på Krokskogen, like ved Kleivstua. Solstua tilbyr berre overnatting.
 Sellanrå turisthytte, i "Maridalsalpene", nær Tømte. Sellanrå er den einaste sjølvbetjente turisthytta i Oslomarka.

Friliuftsklubben driv òg vaffelserveringa på Smedmyrkoia i skisesongen.

Historie 
Friluftsklubben har sitt utspring i "Ungdomsgruppa" i Oslo og omegn turistforening (OOT). Ungdomsgruppa hadde ei øvre aldersgrense og medlemmer som passerte denne grensa etablerte den eksklusive foreininga "U+". U+ blei lagt ned og Friluftsklubben blei stifta 5. juni 2000.

Bakgrunnsstoff 
 Foreininga si nettstad

Friluftsliv i Noreg
Friluftsliv i Oslo
Transponerande instrument

Fleire treblåseinstrument og messingblåseinstrument er transponerande. Eit døme er den mest vanlege klarinetten, klarinett i B. Tonen B er ein heiltone lågare enn tonen C, som er utgangspunktet. Dette fører til at alle tonar ein grip på instrumentet kling ein heiltone lågare enn den tonen som den som spelar grip. Ein klarinettist sitt grep for tonen C gir difor tonen B, grepet for B gir tonen Ass og så vidare. Dette fører til at notar som blir skrive for instrumentet må transponerast, det vil seie byte toneart og tonehøgd, slik at instrumentet kling i same tonehøgd som resten av orkesteret. Ein brukar å seie at B-klarinetten er stemd i B.

At ein ikkje endrar tonenamna på instrumenta for å unngå dette har sine praktiske årsaker. Ettersom det til dømes finst klarinettar med seks ulike stemmingar, kan ein klarinettist spele på alle desse utan å måtte tenkje seg om, ettersom grepa er dei same på alle instrumenta.

Eit instrument i C er ikkje-transponerande ettersom grepet for C kling som ein C.

Vanlege transponerande instrument
altfløyte i G
engelsk horn i F
Ess-klarinett
B-klarinett
A-klarinett
altklarinett i Ess
bassetthorn i F
bassklarinett i B
sopransaksofon i B
altsaksofon i Ess
tenorsaksofon i B
barytonsaksofon i Ess
Ess-kornett
B-kornett
trompet i B
valthorn i F eller B
althorn i Ess

Kjelde 
Denne artikkelen bygger på «Transponerande instrument» frå ,  den 22. februar 2008. 

Musikkinstrument
Østerfjorden

Østerfjorden er den austlege delen av Søndeledfjorden i Risør kommune. Han strekkjer seg frå Flatholmane i vest til innløpet av Nordfjorden, ein anna del av Søndeledfjorden som går på nordsida av halvøya Barmen. Østerfjorden grensar til øyane Vardøya og Risøya i sør og inneheld buktene Vindvikbukta og Sandvikbukta på kysten i nord. Østerfjorden har ei lengd på om lag 4 km.

Fjordar i Risør
Søndeledfjorden

Søndeledfjorden er den lengste fjorden i Aust-Agder med ei lengd på om lag 22 km. Han ligg i Risør kommune Han strekkjer seg frå Flatholmane i vest og buktar seg rundt øya Barmen som ligg like nord for sjølve Risør. Barmen har ei firkanta form og er tilknytt fastlandet via eit eid i det søraustlege hjørnet som berre er om lag 200 meter breitt. Søndeledfjorden er delt inn i fire mindre fjordar, Østerfjorden, Nordfjorden, Rødsfjorden og Sørfjorden. Østerfjorden er den delen som ligg aust for Barmen og har ei lengd på om lag 4,5 km. Nordfjorden ligg på nordsida av Barmen og utgjer om lag 7,5 km av fjorden. Rødsfjorden ligg på vestsida av Barmen med ei lengd på om lag 2,5 km, medan Sørfjorden er den inste delen av Søndeledfjorden med ei lengd på om lag 7,5 km. 

Mellom Nordfjorden og Rødsfjorden ligg øya Frøyna og frå her held Søndeledfjorden fram vestover og inn mot bygda Søndeled

Fjordar i Risør
Elektrisk maskin

Elektrisk maskin er eit samlande omgrep for elektriske motorar og elektriske generatorar, som begge er energiomsettarar mellom elektrisk og mekanisk energi. Den mekaniske rørsla kan vera lineær eller roterande og dei elektriske storleikane spenning og straum kan vera konstante (likestraumsmaskinar) eller sinusforma (vekselstraumsmaskinar).

Sjølv om transformatorar omset frå elektrisk til elektrisk energi vert dei ofte rekna som elektriske maskiner. Dette heng langt på veg saman både med at mykje av teknologien er lik med elektriske motorar og generatorar og at dei vert studerte og nytta i nær tilknyting til desse.

Histori 
 1821: Michael Faraday bygde ein elektrisk motor.
 1837: Det første patentet på ein elektrisk motor blei innvilga i USA.
 1888: Nikola Tesla tok patent på induksjonsmotoren.
 1960-talet: Vekselstraumsgeneratorar tok over for likestraumsgeneratorar i motorkjøretøy.

Elektroteknikk